Fjölmenni og fjörugar umræður á hádegisfundi Fimmtudaginn fimmta desember var haldinn fjölsóttur hádegisfundur um Úthagann , kolefni og loftslagsbókhald . Frummælendur voru Ólafur Arnalds , Landbúnaðarháskóla Íslands ( LbhÍ ) , Þórunn Pétursdóttir frá Landgræðslunni og Borgar Páll Bragason frá Ráðgjafarfamiðstöð landbúnaðarins ( RML ) en fundarstjóri var Unnur Brá Konráðsdóttir , verkefnisstjóri hjá forsætisráðuneytinu . Frummælendur áréttuðu að moldin er uppspretta meginhluta gróðurhúsalofttegunda sem Ísland ber ábyrgð á gagnvart umheiminum og alþjóðlegum umhverfissamningum . Mikið er vitað um losun úr votlendi en gríðarleg óvissa er um losun úr illa förnu mólendi , sem gæti mögulega verið á bilinu 2 - 20 milljónir CO2 ígilda á ári . Sé framræst votlendi og losun frá mólendi tekin í reikninginn verður sótspor kjötframleiðslu á Íslandi afar hátt , jafnvel > 200 CO2 ígildi per kg dilkakjöts . Afar mikilvægt er fyrir íslenskan landbúnað að bregðast við með markvissum hætti , m.a. með endurheimt votlendis og stórfelldri endurheimt landgæða á þúsundum ferkílómetra . Með þeim hætti má kolefnisjafna íslenska landbúnaðarframleiðslu . Landbúnaðurinn og þjóðin í heild þurfa að axla þá ábyrgð í sameiningu . Fram kom í máli Borgars að RML stefnir á að stórefla fræðslu og samvinnu um umhverfismál og loftslagsbreytingar . Fjörugar umræður voru í fundarlok , en þar var áréttað að stórauka þarf þekkingu á jarðveginum og kolefnishringrásinni , enda er sú óvissa sem er um losun mólendis með öllu ólíðandi . fbclid = IwAR 12 R 3 FwI 6 TzmUtl 3 tVpSwXNm 1 dd 0 qQZZrKSwJ 9 DYbmp 2 MlUrpKJZu 97 F0 Q